IZVJEŠĆE KOMISIJE EUROPSKOM PARLAMENTU I VIJEĆU o rashodima EFJP-a Sustav ranog upozoravanja 7-9/2013 /* COM/2013/0717 final */





SADRŽAJ 1........... Uvod. 3 2........... Namjenski prihodi EFJP-a. 3 3........... Komentari o privremenom izvršenju proračuna EFJP-a. 4 4........... Realizacija namjenskih prihoda EFJP-a. 7 5........... Zaključci 8 prilog 1: || Privremena potrošnja odobrenih sredstava EFJP-a do 31. 7. 2013. 1. Uvod Za razdoblje od 16. listopada 2012. do 31. srpnja 2013., stvarna je razina izvršenja proračuna u usporedbi s profilom rashoda predviđenih pokazateljem koji se utvrđuje na temelju odredaba članka 20. Uredbe Vijeća (EZ) br. 1290/2005[1] predstavljena u Prilogu 1. 2. Namjenski prihodi EFJP-a Na temelju pravila iz članka 34. Uredbe Vijeća (EZ) br. 1290/2005 o financiranju zajedničke poljoprivredne politike, prihodi generirani iz financijskih korekcija u skladu s odlukama o potvrdi sukladnosti, iz nepravilnosti i pristojbi za mlijeko se definiraju kao prihodi namijenjeni financiraju rashoda EFJP-a. Prema ovim pravilima, namjenski prihodi se mogu koristiti za pokrivanje financiranja bilo kakvih rashoda EFJP-a. U slučaju da dio ovih prihoda ostane neiskorišten, taj se dio automatski prenosi u sljedeću proračunsku godinu.[2] Proračun EFJP-a za 2013. uključuje oboje: Komisijinu najnoviju procjenu potreba financiranja očekivanih rashoda za tržišne mjere i izravne potpore te procjenu namjenskih prihoda koji su se trebali prikupiti tijekom predmetne proračunske godine te prijenos salda namjenskih prihoda preostalih od prošle proračunske godine. U svom prijedlogu iznosa sredstava za EFJP za proračun za 2013. Komisija je uzela u obzir ukupne očekivane namjenske prihode i za proračun za 2013. zatražila sredstva koja se izračunavaju oduzimanjem procijenjenih namjenskih prihoda od procijenjenih potreba. Proračunsko je tijelo prihvatilo novi proračun EFJP-a uzimajući u obzir očekivane namjenske prihode. U trenutku utvrđivanja proračuna za 2013. Komisijina procjena raspoloživih namjenskih prihoda iznosila je 1 533 milijuna EUR. Konkretno: – namjenski prihodi čije se generiranje očekuje tijekom proračunske godine 2013. procijenjeni su na 628 milijuna EUR. Od korekcija potvrda o sukladnosti očekivalo se 389 milijuna EUR, a od nepravilnosti 161 milijuna EUR. Prihodi od pristojbi za mlijeko procijenjeni su na 78 milijuna EUR. – iznos namjenskih prihoda koji se prema očekivanjima trebao prenijeti iz proračunske godine 2012. u 2013. procijenjen je na 905 milijuna EUR (uključujući preostali saldo Fonda za restrukturiranje industrije šećera procijenjen na 675 milijuna EUR). U proračunu za 2013. Komisija je taj iznos, početno procijenjen na 1 533 milijuna EUR, namijenila dvama programima. Konkretno: – 500 milijuna EUR je namijenjeno operativnim fondovima za organizacije proizvođača u sektoru voća i povrća, i – 1 033 milijuna EUR za program jedinstvenih plaćanja. Proračunsko tijelo je naposljetku izglasalo proračunska sredstva u iznosu od 267 milijuna EUR za prvi i 30 635 milijuna EUR za drugi program u skladu s prijedlogom Komisije. Zbroj gore navedenih izglasanih proračunskih sredstava i namjenskih prihoda odgovara ukupnoj procjeni raspoloživih sredstava u iznosu od 767 milijuna EUR za operativne fondove za organizacije proizvođača u sektoru voća i povrća i 31 668 milijuna EUR za program jedinstvenih plaćanja. U Prilogu 1., u kojem je predstavljeno privremeno izvršenje proračuna za 2013. i to za razdoblje do 30. srpnja 2013., brojčanim su podacima o proračunskim sredstvima na razini proizvoda za sektor voća i povrća te za proizvodno nevezane izravne potpore su predstavljena izglasana proračunska sredstva za prvi program u iznosu od 611 milijuna EUR te za drugi u iznosu od 38 076 milijuna EUR, ne uzimajući u obzir prethodno navedene namjenske prihode. Ubrajajući prihode namijenjene ovim sektorima, ukupna proračunska sredstva predviđena u proračunu za 2013. iznosila su 1 111 milijuna EUR za voće i povrće te 39 109 EUR za proizvodno nevezane izravne potpore. 3. Komentari o privremenom izvršenju proračuna EFJP-a za 2013. Razina privremenog izvršenja proračuna za razdoblje od 16. listopada 2012. do 31. srpnja 2013. predstavljena je u Prilogu 1. Ta se razina izvršenja uspoređuje s profilom rashoda na temelju pokazatelja koji je utvrđen na temelju odredaba članka 20. Uredbe Vijeća (EZ) br. 1290/2005. U nastavku teksta daje se kratak komentar određenih proračunskih stavki pokazujući najvažnije razlike između stvarne i očekivane razine izvršenja proračuna za 2013. 3.1. Tržišne mjere Povlačenje odobrenih sredstava za intervencije na poljoprivrednim tržištima bilo je nešto veće u usporedbi s razinom izglasanih odobrenih sredstava iz proračuna, kao što je određeno razinom pokazatelja 31. srpnja 2013., i to za 120,9 milijuna EUR. To je odstupanje neto učinak trendova izvršenja, prije svega u sektorima voća i povrća, vina te svinjskog mesa i peradi. 3.1.1. Programi pomoći u hrani (10,6 milijuna EUR) Nakon sporog povlačenja odobrenih sredstava u prvoj polovici proračunske godine za program za najugroženije osobe, države članice trenutačno ubrzavaju njegovo izvršenje. Slično kao i u prošloj godini, očekuje se da će, s obzirom na osiguranje isporuke hrane za zimsko razdoblje, najveći dio plaćanja biti izvršen u zadnjim mjesecima proračunske godine. Budući da je 2013. posljednja godina za taj program, jasno je da postoje pritisci na razini država članica da se proračun izvrši u cijelosti u 2013. Financiranje tog programa podliježe proračunskoj gornjoj granici od 500 milijuna EUR i stoga njegovo izvršenje ne može premašiti izglasana odobrena sredstva. 3.1.2. Voće i povrće (+ 275,7 milijuna EUR u usporedbi s izglasanim odobrenim sredstvima) Kod izglasanih odobrenih sredstava ta je razina izvršenja u prvom redu posljedica rashoda za operativna sredstva za program za proizvođačke organizacije, koji se financira i iz izglasanih odobrenih sredstava i iz prihoda namijenjenih ovom programu u proračunu za 2013. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 31. srpnja 2013. na izglasana odobrena sredstva iz proračuna koja ne uključuju prihode namijenjene ovom sektoru. U napomeni * u tablici privremenog izvršenja u Prilogu 1. se prikazuje kakva bi situacija bila da se pokazatelj od 31. srpnja 2013. primjenjuje na ukupna odobrena sredstva za koja se očekuje da će biti raspoloživa za financiranje ovog sektora. Kako je istaknuto u gornjoj točki 2., ukupna sredstva koja bi prema očekivanjima trebala biti na raspolaganju ovom sektoru se sastoje od izglasanih odobrenih sredstava u proračunu u iznosu od 611 milijuna EUR i prihoda namijenjenih ovom sektoru u procijenjenom iznosu od 500 milijuna EUR. Dakle, da se pokazatelj primjenjuje na ukupna sredstva u iznosu od 1 111 milijuna EUR koja će prema očekivanjima biti na raspolaganju ovom sektoru, došlo bi do neiskorištenosti u iznosu od - 54,1 milijuna EUR, što je neto učinak privremenog usporavanja plaćanja za program organizacija proizvođača, neiskorištenosti sredstava za program distribucije voća u školama i bržeg korištenja odobrenih sredstava za potporu skupinama proizvođača. S obzirom na ostvarene i predviđene rashode država članica u 2013. za operativne fondove za organizacije proizvođača i programe preliminarnog priznavanja, te uzevši u obzir prihode namijenjene ovom sektoru, Komisija u ovom trenutku procjenjuje da će ukupna raspoloživa sredstva biti dovoljna za pokriće potreba ovog sektora. Unatoč tomu, Komisija nastavlja pomno pratiti situaciju u ovom sektoru. 3.1.3. Proizvodi sektora vinogradarstva (- 117,1 milijuna EUR) Sporo povlačenje odobrenih sredstava raspoloživih za sektor vina rezultat je prijašnjeg sporijeg povlačenja sredstava u ovoj fazi godišnjeg izvršenja omotnice za sektor vina u nekim državama članicama, dok se pokazatelj temelji na povijesnoj prosječnoj dinamici plaćanja. Bez obzira na to, uzevši u obzir tradicionalno visoku razinu izvršenja u ovom sektoru kao i izmjene zakonodavstva koje je Komisija nedavno predložila te Upravni odbor izglasao u srpnju 2013. kako bi se olakšalo izvršenje određenih mjera, Komisija očekuje da će se dinamika plaćanja država članica ubrzati krajem godine. U ovom se trenutku ova razlika smatra privremenom te se očekuje puna realizacija proračuna. 3.1.4. Svinjsko meso, jaja i perad, pčelarstvo i drugi proizvodi životinjskog podrijetla (- 20,6 milijuna EUR) Slabije povlačenje odobrenih sredstava u okviru ove stavke posljedica je postupnog smanjenja razine izvoznih subvencija u sektoru peradi u listopadu 2012. i veljači 2013. Budući da nije bilo značajne razlike u izvezenim količinama, očekuje se da će ukupni izdaci za ovu mjeru biti niži nego što je bilo procijenjeno pri pripremi proračuna za 2013., što će dovesti do neiskorištenosti u okviru ove proračunske linije na kraju godine. 3.2. Izravne potpore U usporedbi s razinom pokazatelja 31. srpnja 2013., povlačenje odobrenih sredstava za izravne potpore bilo je veće za 740,4 milijuna EUR. 3.2.1. Proizvodno nevezane izravne potpore (+ 791,2 milijuna EUR u usporedbi s izglasanim odobrenim sredstvima) Što se tiče izglasanih odobrenih sredstva, kod programa jedinstvenih plaćanja (SPS) javlja se preveliko iskorištenje koje je rezultat primjene pokazatelja za razdoblje do 31. srpnja 2013. na izglasana odobrena sredstva koja ne uključuju prihode namijenjene tom sektoru. Napomena * u tablici privremenog izvršenja u Prilogu 1. pokazuje kakva bi situacija bila da se pokazatelj od 31. srpnja 2013. primjenjuje na ukupna odobrena sredstva za koja se očekuje da će biti raspoloživa za financiranje proizvodno nevezanih izravnih potpora. Kako je istaknuto u gornjoj točki 2., ukupna sredstva koja bi prema očekivanjima trebala biti na raspolaganju za proizvodno nevezane izravne potpore sastoje se od izglasanih odobrenih sredstava u proračunu u iznosu od 38 076 milijuna EUR i prihoda u procijenjenom iznosu od 1 033 milijuna EUR namijenjenih za proizvodno nevezane izravne potpore. Dakle, da se pokazatelj primijeni na ukupna sredstva u iznosu od 39 109 milijuna EUR koja će, prema očekivanjima, biti na raspolaganju za proizvodno nevezane izravne potpore, tada bi se pojavila neiskorištena sredstva u iznosu od 239,6 milijuna EUR. Ta je razlika rezultat osmišljavanja pokazatelja za SPS (na temelju dinamike plaćanja za 2012., ali uzevši u obzir stvarna plaćanja za prva dva mjeseca u godini) koji trenutno iznosi 99,8 % u usporedbi sa stvarnim izvršenjem do 31. srpnja 2013. koja iznosi 99 %[3]. S druge strane, države članice već su donekle premašile odobrena proračunska sredstva procijenjena za SAPS, i to za oko 0,2 %. Što se tiče programa posebnih proizvodno nevezanih potpora u skladu s člankom 68., očekuje se da će izvršenje država članica u 2013. doseći razinu izglasanih proračunskih sredstava. U ovom trenutku Komisija očekuje da su raspoloživa odobrena sredstva i namjenski prihodi dovoljni za pokriće stvarnog izvršenja za ovaj članak. Komisija nastavlja pomno pratiti situaciju vezanu uz proizvodno nevezane izravne potpore kako bi ocijenila moguće neto neiskorištenje sredstava. 3.2.2. Druge izravne potpore (- 50,4 milijuna EUR) Razlika u povlačenju izglasanih odobrenih sredstava za druge izravne potpore, u usporedbi s razinom pokazatelja 31. srpnja 2013., je učinak nešto sporije provedbe za određene programe, posebno za program posebne proizvodno vezane potpore na temelju članka 68. i dodatne iznose za proizvođače šećerne repe i šećerne trske, te značajnih korekcija koje se prijavile određene države članice. S druge strane, proračun raspoloživ za plaćanja izravnih potpora u okviru programa POSEI je premašen nakon donošenja Uredbe Vijeća (EZ) br. 228/2013 kojom je odobrena isplata jednokratne premije proizvođačima banana u financijskoj godini 2013. Uzimajući u obzir preveliko izvršenje u okviru programa POSEI, Komisija u ovom trenutku nastavlja pomno pratiti situaciju povezanu s programima u okviru ostalih proizvodno nevezanih izravnih potpora. 3.3. Revizija poljoprivrednih rashoda 3.3.1. Računovodstveno poravnanje računa za prethodne godine (+ 176,0 milijuna EUR) Komisija je do 31. srpnja 2013. već donijela sve odluke o poravnanju računa u okviru ove proračunske godine. Na temelju tih odluka, Komisija je izvršila povrat, tj. napravila pozitivne korekcije u korist država članica, u iznosu od 7,3 milijuna EUR. Treba istaknuti da je Komisija u svojem Pismu izmjene za 2013. predložila korekcije u iznosu od – 56 milijuna EUR na temelju prosječnog izvršenja u prijašnjim godinama jer se takve korekcije ne mogu predvidjeti. U novom nacrtu proračuna sastavljenom u studenome nakon neuspjelog prvog usuglašavanja taj je iznos povećan na – 100 milijuna EUR. Na kraju je proračunsko tijelo, nakon usuglašavanja od 5. prosinca 2012., donijelo proračun za 2013. u kojemu je taj iznos konačno utvrđen u visini od – 200 milijuna EUR. Komisija smatra da očekivane korekcije na temelju njezinih odluka o poravnanju računa i na temelju nepridržavanja rokova za isplatu potpora od strane država članica ne bi bile dovoljne za pokriće većeg iznosa od – 200 milijuna EUR. Konačan iznos tih korekcija ovisit će o očekivanim negativnim korekcijama koje će nastati zbog nepridržavanja rokova plaćanja od strane država članica i koje će biti predstavljene Odboru za fondove u studenome 2013. Međutim, Komisija će trebati pokriti rezultirajući manjak negativnih proračunskih sredstava prijenosom pozitivnih proračunskih sredstava s drugih stavki kako bi zatvorila ovu proračunsku stavku u 2013. godini. 4. Realizacija namjenskih prihoda EFJP-a U tablici iz Priloga 1. se pokazuje da je do 31. srpnja 2013. prikupljeno 624,4 milijuna EUR namjenskih prihoda. Konkretno: – prihodi od korekcija na temelju odluka o potvrdi sukladnosti iznosili su 413,4 milijuna EUR, pri čemu se očekuju značajni dodatni iznosi do kraja proračunske godine na temelju ad hoc odluke o potvrdi sukladnosti br. 42 koju je Komisije donijela u kolovozu 2013.; – prihodi od nepravilnosti iznosili su oko 131,6 milijuna EUR, a do kraja proračunske godine očekuju se dodatni iznosi, i – do sada je prikupljena većina prihoda od pristojbi za mlijeko koji iznose oko 79,4 milijuna EUR. Zaključno, iznos namjenskih prihoda koji su konačno preneseni iz 2012. u 2013. godinu iznosio je 1 245,6 milijuna EUR, uključujući saldo od oko 755 milijuna EUR privremenog Fonda za restrukturiranje industrije šećera nakon što su izvršena sva dospjela plaćanja iz tog Fonda. Taj je iznos znatno veći od prvobitno procijenjenog iznosa od 905 milijuna EUR. Stoga raspoloživi iznos namjenskih prihoda za financiranje rashoda EFJP-a na dan 31. srpnja 2013. iznosi 1 869,9 milijuna EUR. U ovom trenutku Komisija procjenjuje da će novi namjenski prihodi koji su već prikupljeni i koje još treba prikupiti u 2013. premašiti iznos od 628 milijuna EUR koji je prvobitno bio procijenjen za ovaj namjenski prihod u proračunu za 2013. 5. Zaključci Privremena realizacija odobrenih proračunskih sredstava EFJP-a za 2013. za razdoblje do 31. srpnja 2013. pokazuje da su mjesečni povrati sredstava državama članicama premašili profil rashoda za izvršenje proračuna temeljem pokazatelja za oko 1 022,7 milijuna EUR. Namjenski prihodi u iznosu od 1 869,9 milijuna EUR već su na raspolaganju, a očekuje se da će se u 2013. prikupiti još dodatni iznosi. U ovom trenutku Komisija smatra da će iznos namjenskih prihoda koji će biti na raspolaganje na kraju godine biti dovoljan za pokriće financiranja operativnih fondova za organizacije proizvođača i programa jedinstvenih plaćanja, kao što se prvobitno i očekivalo pri utvrđivanju proračuna za 2013., te očekivanih potreba u drugim linijama, kao što je računovodstveno poravnanje računa. [1] SL L 209, 11.8.2005., str. 1. [2] Člankom 14. Uredbe (EU, EURATOM) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije određeno je da se unutarnja namjenska sredstva prenose samo za jednu godinu. Stoga se u interesu zdravog upravljanja proračunom ovi namjenski prihodi u načelu iskorištavaju prije izglasavanja izdvajanja po predmetnoj proračunskoj stavci. [3] Razina izvršenja proizvodno nevezanih izravnih potpora se računa kao postotak potreba predviđenih u proračunu, uključujući, što se tiče SPS-a, i iznos namjenskih prihoda.